ఆ చండాలుడికి…. | Journo Dreams
ఆ చండాలుడికి….
…. చండాలిని(క?) ఎవరు… అన్న ధర్మసందేహం నన్ను వేధిస్తోంది.
అయ్యలారా ఆగ్రహించవలదు. ఎవరినీ లేదా ఏ కులాన్నీ కించపరచడం నా ఉద్దేశం కాదు. ఈ మధ్య ఒక చిన్న వార్త విన్నప్పటి నుంచీ ఈ శంక నన్ను కట్టి కుడుపుతోంది. శంకరాచార్యుడి గురించి రాబోతున్న సినిమాలో నాగార్జునను చండాలుడి పాత్రకు ఎంచుకున్నారట. ఆ నిర్దిష్ట ఘట్టానికి రాఘవేంద్రరావు దర్శకత్వం వహిస్తారట. ఇదీ ఆ వార్త.
శంకరాచార్యుడి జీవితాన్ని .అప్పుడెప్పుడో వెండితెర మీద ఆవిష్కరించిన జీవీ అయ్యర్‌… యోగిగా మారిన భోగి అని వినికిడి. దాని నిజానిజాలు తెలీవు కానీ… ఎప్పుడో బాల్యంలో చూసిన ఆ సినిమా చాలా పద్ధతిగా తీసినట్టు లీలగా గుర్తు. అదే అయ్యర్‌ భగవద్గీతకూ చిత్ర రూపమిచ్చాడు. ఆ సినిమా వచ్చేనాటికి డిగ్రీ చదువుతున్నట్టు గుర్తు. గీతకు తనదైన వ్యాఖ్యానమిస్తూ… హిమాలయాల్లో ఆ సినిమాను చిత్రీకరించాడాయన. గీతలోని లోతు అంతగా తెలీకపోయినా… దానికి అయ్యర్ చేసిన వ్యాఖ్యానం అప్పట్లో బాగానే అర్ధమైనట్టు గుర్తు.
ఇన్నాళ్ళకు మళ్ళీ సుదర్శన భట్టాచార్య అన్న మహానుభావుడు శంకరుడి జీవితాన్ని తెరకెక్కిస్తారని విన్నప్పటి నుంచీ భయం పట్టుకుంది. అదే… జె.కె. భారవి అన్న పేరుతో పాపులర్‌ కదా ఆయనే…! అన్నమయ్య అనే కళాఖండంతో తెలుగుదేశాన్ని ఉర్రూతలూగించిన రచయిత. అంతకుముందెప్పుడో చిటికెల పందిరి అన్న సినిమాకు దర్శకుడిగా రంగం మీదెక్కి…. తర్వాత రచయితగా స్థిరపడ్డాడాయన. భారవి – రాఘవేంద్రరావు – నాగార్జున కాంబినేషన్‌లో వచ్చిన ఆ సినిమా… నాకొక నైట్‌మేర్‌గా మిగిలిపోయింది.
విబుధజనుల వలన విన్న పరిమిత పరిజ్ఞానంలో అన్నమయ్య జీవితం సాత్విక ముద్ర అని మాత్రమే నాకు తెలుసు. అలాంటి అన్నమయ్యను నవరసాలూ పోషించేవాడిగా చూసిన ఆ రోజు నా జీవితంలోని దుర్దినాల్లో ఒకటి. ఆ సినిమాలో… బ్రహ్మమొక్కటే పరబ్రహ్మమొక్కటే అన్న కీర్తనను చిత్రీకరించిన తీరు… అబ్బబ్బో అయ్యబాబోయ్‌. ఇక అన్నమయ్య ఇద్దరు మరదళ్ళతో సరసాలు… దానికి వేంకటేశుడి జస్టిఫికేషన్… ఇంక నేను మాట్లాడలేను. మాస్ మసాలా హీరోలతో… గ్లామరస్‌ హీరోయిన్లతో బీభత్స భయానక ప్రధానమైన శృంగార చిత్రాలు తీసే దర్శకుడు అన్నమయ్యను చెరపట్టడం… కటకటా.
ఇన్నాళ్ళకు మళ్ళీ భారవి – రాఘవేంద్రరావు – నాగార్జున కాంబినేషన్. శంకరాచార్య పాత్రధారి ఎవరో నాకు తెలీదు.. అనవసరం కూడా. భారవి శంకరాచార్య సినిమా తీస్తున్నాడనగానే ఇంక దానిగురించి తెలుసుకోడం అనవసరమని దూరం జరిగిపోయాను. కానీ ఒకానొక దుర్ముహూర్తాన ఈ వార్త వినాల్సి వచ్చింది. ఆదిశంకరుడికి జ్ఞానోపదేశం కలిగించిన చండాలుడి పాత్రను నాగార్జున ధరిస్తాడట. (మనం భరించాలట) ఈ వార్త విన్నప్పటి నుంచీ నాలో రకరకాల ఆలోచనలు. అవధరించండి.
నా శరీరాన్ని తప్పుకోమంటున్నావా? నాలోని ఆత్మను తప్పుకోమంటున్నావా? అని కదా చండాలుడి ప్రశ్న. అలాంటి చండాలుడికి శారీరకమో… ఆత్మికమో అయిన జీవిత భాగస్వామి ఉండకూడదనేం లేదు కదా. చండాలుడైనంత మాత్రాన వాడు శంకరుడిలా యతో సన్యాసో కాదు కదా! ఆ చండాలుడికి ఏ చండాలినో భార్యగా ఉండదా? ఆ చండాలినీ దీపశిఖ (కాళిదాసా క్షమించు)తో సదరు చండాలుడు కాపురం చేయడా? అది మాత్రం… భార్యా భర్తలిద్దరూ రెండు శరీరాల్లో ఉండే ఒకే వ్యక్తి అన్న 'అద్వైతం' కాదా? ఆ అద్వైత భావనను… ఏ అత్తిపళ్ళో కిందేసుకుని మీదేసుకుని గానం చేయరా? ఆ గానాన్ని ఆర్షభూమిలోనే కాక అప్రాచ్య దేశాల్లో మాత్రం పాడుకోకూడదా? దానికి ఏ విదేశీ సంగీతవాయిద్యాల నేపథ్యంలో అశాస్త్రీయ ఫణితుల బాణీలో జతపరచకూడదా? (అంటే… అద్వైతం మనుషులకే కాదు… దేశాలకూ సంగీతాలకూ కూడా వర్తిస్తుందేమోనని…) ఇంతకీ… ఆ చండాలుడితో కాపురం చేసే ఆ చండాలిని ఎవరు? అన్నట్టు… చండాలుడికి అంత వైరాగ్యం కలగడానికి కారణం సదరు భార్యామణి ఏ చండికో అయి ఉండకూడదా.
అంటే… ఆ త్రయానికి వచ్చే ఆలోచనలు ఇంత ఉదాత్తంగా ఉంటాయేమోనని నా అనుమానం. పొరపాట్న శంకరుణ్ణో చండాలుణ్ణో సాత్విక భావోదయంతో చూపించేస్తారేమోననీ…. సునిశితమూ సుకుమారమూ అయిన వాక్యాలు రాసేస్తారేమోననీ… వాటిని గొంతులోనుంచి గాలిగస పోసుకుంటూ పలికేస్తారేమోననీ భయపడి చస్తున్నా.
ఆదిశంకరా… అమంగళం అప్రతిహతమగుగాక.
Previous 'నా పేరు ఖాన్ కాదు' Next జిందగీ కైసీ హై పహేలీ…
Mar 07, 2013 @ 23:55:11
మీ భయానికి అర్ధముంది.
Mar 08, 2013 @ 11:28:37
వెన్నెలగారూ… నా భయాన్ని అర్ధం చేసుకున్నందుకు ధన్యవాదాలు.
Mar 08, 2013 @ 00:24:15
yem chestam bharichali …..
Mar 08, 2013 @ 11:29:25
ఎస్ఎస్ (రాజమౌళి) గారూ… భరించక తప్పదంటారా? సరే… కానీయండి
Mar 08, 2013 @ 02:17:07
చందాలముగా ఉండకూడదు అంటారు అంతేనా ?
Mar 08, 2013 @ 11:31:07
విద్యాసాగర్ గారూ… అంత మాట అనడానికి నాకు ధైర్యం లేదు.
Mar 08, 2013 @ 15:32:02
ఒక సినిమా చూడటమూ, చూడకపోవటమూ; ఒక పాట వినటమూ వినకపోవటమూ; ఒక రచన చదవటమూ, చదవకపోవటమూ లాంటివి తప్పకుండా మన ఇష్టానికి సంబంధించినవే. ఎవరూ మనని బలవంతం చేయలేరు.
కాని ఒక సినిమా నెలాగైనా తీసే హక్కూ, ఒక పాట నెలాగైనా పాడే హక్కూ, ఒక రచన నెలాగైనా బరికేసే హక్కూ లాంటివి మాత్రం కళాకారులమని చెప్పుకునే వారికి ఉంటుంది. దానికి మనం యేమీ చేయలేము.
జనం మెచ్చితే యెలాంటెలాంటివీ కళాఖండాలుగా చెలామణీ అయిపోతాయి. దానికీ మనం యేమీ చేయలేము.
ఒక్కొక కాలంలో ప్రజలకు కళల పట్ల మంచి అవగాహనా శ్రథ్థాభక్తులూ ఉంటే ఒక్కొక కాలంలో ప్రజలకు యేది సరయిన కళ అయినదీ యేది నకిలీకళావ్యవహారమూ అనే అవగాహన బొత్తిగా లోపించటమూ జరుగుతుంది. మనం యీ విషయంలో కృషి చేస్తే దిగజారుడు కళారూపాలకు జనం ఛీ కొట్టేలా చేయవచ్చును.
విషయాన్ని ప్రస్తుతంలోకి తీసుకు వస్తే నేను నాగార్జునగారి అన్నమయ్య, రామదాసు సినిమాలు మెచ్చలేదు – చూడలేదు. మీ రన్నశంకరాచార్య సినిమా నేను చూసే అవకాశం తక్కువే.
పొరబాటున ఆ మధ్య బాలకృష్ణ నటించిన పాండురంగడు చూసి ఝడుసుకున్నాను. ఇంటిల్లిపాదీ, ఇంటికి చేరుకోగానే పాత సినిమా పాండురంగమాహాత్మ్యం చూసి తేరుకున్నాం.
నాకు యీ మధ్య వచ్చిన శ్రీరామరాజ్యం కూడా నచ్చలేదు. పాత లవకుశ చాలనిపించింది.
అయినా పక్కా వ్యాపారసినిమాలు కళాపోషణ చేస్తాయని ఆశించటం మన అమాయకత్వమే!
Mar 21, 2013 @ 22:03:46
శ్యామలరావుగారూ… మీ వ్యాఖ్య స్పామ్‌లో చిక్కుకుపోయింది. ఆలస్యంగా చూసి… ఇప్పుడే తీశాను. క్షమించాలి. కవయా: నిరంకుశ: అన్నాడు కదండీ కాళిదాసో ఎవరో… ఈ సినీమాయావులు అంతకంటె మహా నిరంకుశులు. మీరన్నట్టు… చూడడం మానేయడం తప్ప మరేం చేయలేం. 🙂 రామరాజ్యం విషయంలో నేనేం మాట్లాడలేను. చూడలేదు మరి. 🙂
Apr 02, 2013 @ 08:10:25
ఐతే మాస్టారు మీకు ఇంకో బ్రేకింగ్ న్యూస్ చెప్పాలి.
త్వరలో వివేకానందుడి జీవితమును కూడా తెలుగు తెరపైకి తెచ్చెడి మహా ప్రయత్నమొకటి
జరగబోవుచున్నది.
ఈ "ఎండు" తెర ( నా కీ బోర్డ్డ్ లో వెండి అన్న అక్షరాలు రావట్లేదు…నిఝం ) కావ్యంలో
మీ అభిమాన ( ! ) నాగార్జునుడు కాక వేంకటేషుడు నటిస్తాడట.
ఇహ ఇప్పుడు మీరు కావలసినంత ఊహించుకోండి…అట్టి కావ్యము ఎలానుండబోతోందో.
వివేకానందిణి ( క్షమించండి. నా జీవితంలో ఇటువంటి పదం ఒకటి రాయాల్సి వస్తుందని ఊహించలేదు ) గురించి కూడా….
అన్నట్లు మీకు అట్టి సినిమాను నేనే స్వయంగా చూపించెదను. దానిని చూసి మీరు తరించే వేళ నేను మీ సమక్షములో యుండాలని నా కోరిక…తీరుస్తారా మాస్టారు. ప్లీజ్
aa chandaludiki. | Journo Dreams
aa chandaludiki.
u. chandaalini(ka?) evare anna dharmasandeham nannu vedhistondi.
ayyalara aagrahinchavaladu. evarinee leda e kulaannii kinchaparachadam naa uddesam kaadu. ee madhya oka chinna vaarta vinnappati nunchi ee sanka nannu katti kuduputondi. sankaracharyudi gurinchi rabotunna cinemalo nagarjunanu chandaludi paatraku enchukunnarata. aa nirdishta ghattaniki raghavendrarao darsakatvam vahistaarata. idhee aa vaarta.
sankaracharyudi jeevitaanni .appudeppudo venditera meeda aavishkarinchina jeevi ayyari yogiga maarina bhogi ani vinikidi. daani nijaanijaalu teleevu kaani eppudo baalyamlo chusina aa sinima chala paddhatigaa teesinattu leelagaa gurtu. adhe ayyari bhagavadgeetakuu chitra roopamichaadu. aa sinima vachenaatiki digri chaduvutunnattu gurtu. geetaku tanadaina vyaakhyaanamistuu himalayallo aa sinimaanu chitrikarinchaadaayana. geetalooni lothu antagaa telikapoyinayi daaniki ayyar chesina vyaakhyaanam appatlo bagane ardhamainattu gurtu.
innaallaku mallee sudarsana bhattacharya anna mahanubhavudu sankarudi jeevitaanni terakekkistaarani vinnappati nunchi bhayam pattukundi. adhe je.ke. bharavi anna paerutho papulare kada aayane! annamayya ane kalaakhandamto telugudesaanni urrootaluuginchina rachayita. antakumundeppudo chitikela pandiri anna sinimaaku darsakudigaa rangam meedekki. tarvaata rachayitagaa sthirapaddaadaayana. bharavi – raghavendrarao – nagarjuna combinationle vachina aa sinim nakoka nitemerega migilipoyindi.
vibudhajanula valana vinna parimita parignaanamlo annamayya jeevitam saatvika mudra ani matrame naaku telusu. alanti annamayyanu navarasaaluu pooshinchevaadigaa chusina aa roju naa jeevitamlooni durdinaallo okati. aa cinemalo brahmamokkate parabrahmamokkate anna keertananu chitreekarinchina teeri abbabbo ayyababoyi. ika annamayya iddaru maradallatho sarasalue daaniki venkatesudi jastificationsi inka nenu matladalenu. mas masala heerolathi glamarasse heroinlatho beebhatsa bhayanaka pradhaanamaina shrungaara chitraalu teese darsakudu annamayyanu cherapattadam katakata.
innaallaku mallee bharavi – raghavendrarao – nagarjuna combination. sankaracharya paatradhaari evaro naaku teleedu.. anavasaram kuudaa. bharavi sankaracharya sinima teestunnaadanagaane inka daanigurinchi telusukodam anavasaramani dooram jarigipoyanu. cony okanoka durmuhurtana ee vaarta vinalsi vachindi. aadisankarudiki ghnaanopadesam kaliginchina chandaludi paatranu nagarjuna dharistadata. (manam bharinchaalata) ee vaarta vinnappati nunchi naalo rakarakaala aalochanalu. avadharinchandi.
naa sariiraanni tappukomantunnava? naloni aatmanu tappukomantunnava? ani kada chandaludi prasna. alanti chandaludiki saareerakamu aatmikamo ayina jeevita bhagaswamy undakudadanem ledu kada. chandaludainanta maatraana vaadu sankarudila yatho sanyaso kaadu kada! aa chandaludiki e chandalino bharyaga undadaa? aa chandaalinii deepasikha (kalidasa kshaminchu)thoo sadaru chandaludu kapuram cheyada? adhi matram bharya bhartaliddaruu rendu sariiraallo unde oke vyakti anna 'advaitam' kaadaa? aa advaita bhavananu e attipallo kindesukuni meedesukuni gaanam cheyara? aa gaanaanni aarshabhoomilone kaaka aprachya deshaallo maatram padukokudada? daaniki e videshee sangeetavaayidyaala nepathyamlo asaastriiya phanitula baaneelo jataparachakudada? (anti advaitam manushulake kaadu deshaalakuu sangeetaalakuu kuudaa vartistundemonani) intakee aa chandaluditho kapuram chese aa chandaalini evaru? annatti chandaludiki anta vairagyam kalagadaaniki kaaranam sadaru bhaaryaamani e chandiko ayi undakudada.
anti aa trayaaniki vache aalochanalu inta udaattamgaa untayemonani naa anumanam. porapaatna sankarunno chandalunno saatvika bhaavodayamtho choopinchestaremonani. sunisitamuu sukumaaramuu ayina vaakyaalu rasestaremonani vaatini gontuloonunchi galigasa posukuntu palikestaremonani bhayapadi chastunna.
aadisankaram amangalam apratihatamagugaaka.
Previous 'naa paeru khan kaadu' Next jindagii kaisi hai paheli
Mar 07, 2013 @ 23:55:11
mee bhayaniki ardhamundi.
Mar 08, 2013 @ 11:28:37
vennelagaaroo naa bhayanni ardham chesukunnanduku dhanyavaadaalu.
Mar 08, 2013 @ 00:24:15
yem chestam bharichali u..
Mar 08, 2013 @ 11:29:25
ss (rajamouli) gaari bharinchaka tappadantara? sare kaneeyandi
Mar 08, 2013 @ 02:17:07
chandalamuga undakudadu antaaru antena ?
Mar 08, 2013 @ 11:31:07
vidyasagar gaari anta maata anadaaniki naaku dhairyam ledu.
Mar 08, 2013 @ 15:32:02
oka sinima chudatamuu, chudakapovatamuu; oka paata vinatamuu vinakapovatamuu; oka rachana chadavatamuu, chadavakapovatamuu lantivi tappakunda mana ishtaniki sambandhinchinave. evaruu manani balavantam cheyaleru.
kaani oka sinima nelaagainaa teese hakku, oka paata nelaagainaa pade hakku, oka rachana nelaagainaa barikese hakku lantivi maatram kalaakaarulamani cheppukune vaariki untundi. daaniki manam yemee cheyalemu.
janam mecchithe yelantelantivi kalakhandaluga chelaamanii aipothayi. daanikee manam yemee cheyalemu.
okkoka kaalamlo prajalaku kalala patla manchi avagahana shradhthaabhakthuluu unte okkoka kaalamlo prajalaku yedi sarayina kala ayinadi yedi nakileekalaavyavahaaramuu ane avagaahana bottigaa lopinchatamuu jarugutundi. manam yee vishayamlo krushi cheste digajaarudu kalaaruupaalaku janam chee kottela cheyavachunu.
vishayaanni prastutamloki teesuku vaste nenu nagarjunagari annamayya, ramadasu cinimaalu mecchaledu – chudaledu. mee rannasankaracharya sinima nenu chuse avakaasam takkuve.
porabaatuna aa madhya balakrishna natinchina pandurangadu chusi jhadusukunnanu. intillipaadii, intiki cherukogane paata sinima pandurangamahatmyam chusi terukunnam.
naaku yee madhya vachina sriramarajyam kuudaa nachaledu. paata lavakusa chaalanipinchindi.
aina pakka vyaapaarasinimaalu kalaposhana chestayani aasinchatam mana amayakatvame!
Mar 21, 2013 @ 22:03:46
shyaamalaraavugaaruu mee vyaakhya spaamlo chikkukupoyindi. aalasyamgaa chusi ippude teesaanu. kshaminchaali. kavaya: nirankusa: annadu kadandi kalidaso evari ee sineemaayaavulu antakante mahaa nirankusulu. meerannatti chudadam maneyadam tappa marem cheyalem. u ramarajyam vishayamlo nenem matladalenu. chudaledu mari. u
Apr 02, 2013 @ 08:10:25
aithe maastaaru meeku inko braking neus cheppali.
twaralo vivekaanandudi jeevitamunu kuudaa telugu terapaiki tecchedi mahaa prayatnamokati
jaragabovuchunnadi.
ee "endu" tera ( naa kee borded loo vendi anna aksharaalu ravatledinasinh ) kaavyamlo
mee abhimana ( ! ) nagarjunudu kaaka venkateshudu natistaadata.
iha ippudu meeru kaavalasinanta oohinchukondi kaavyamu elanundabotondo.
vivekaanandini ( kshaminchandi. naa jeevitamlo ituvanti padam okati rayalsi vastundani oohinchaledu ) gurinchi kuuda.
annatlu meeku atti sinimaanu nene swayamgaa chuupimchedanu. daanini chusi meeru tarinche vaela nenu mee samakshamulo yundaalani naa korikatiirustara maastaaru. please